./data/phi1017/phi015/phi1017.phi015.perseus-lat2.xml
Seneca
Numquid dubitas, quin beata vita summum bonum sit ? Ergo si summum bonum habet, summe beata est  Quemadmodum summum bonum adiectionem non recipit (quid enim supra summum erit ?), ita ne beata quidem vita, quae sine summo bono non est  Quod si aliquem magis beatum induxeris, induces et multo magis; innumerabilia discrimina summi boni facies, cum summum bonum intellegam, quod supra se gradum non habet